যাদবপুরে মেকানিক্যাল ইঞ্জিনিয়ারিং এবং তারপর আই.আই.এম লক্ষ্ণৌ-য়ে ম্যানেজমেন্ট করা সফল বাঙালি উদ্যোগপতি কল্লোল ব্যানার্জির ব্যবসা খাবার নিয়ে। ২০১১-য় বন্ধু জয়দীপ বর্মন-কে নিয়ে শুরু করেন ‘ফ্যাসোস’ (ফরাসি ভাষায় যার অর্থ ফুড অন ডিমান্ড। যা খাবার চাইবেন তাই পাবেন।)। ভারতের বারোটি বড় শহরে কাজ করেছেন। প্রতিদিন প্রায় ২০,০০০ অর্ডার আসে খাবারের। ব্যবসায়িক বৃদ্ধিঃ মাসিক ২০-২৫ শতাংশ। মোবাইল অ্যাপ বাজারে আসে ২০১৪-য়। এখনও অবধি সেই অ্যাপ ডাউনলোড হয়েছে আট লাখ। শুধু ২০১৪-তেই অ্যাপ থেকে খাবারের অর্ডার এসেছে দু লাখের কিছু বেশি। সফল কল্লোল-ও বলে গেলেন, ‘ ভাববেন না এই সাফল্য এসেছে সহজে। প্রচুর বাধা-বিঘ্ন, ধাক্কা, ভেঙে পড়া ছিল আমাদের যাত্রাপথ। আর এই ভেঙে পড়া, লড়াই না থাকলে আপনি উদ্যোগপতি-ই নন। এই চ্যালেঞ্জ নেওয়ার মানসিকতা-টা আপনার মধ্যে থাকতে হবে। তবেই আপনি সফল হবেন।